laion/Wikipedia-Exotic huggingface dataset:
אריאל גונן

אריאל גונן (נולד ב-7 בדצמבר 1986) הוא קצין בצה"ל בדרגת אלוף-משנה, המשמש כמפקד חטיבת שומרון. קודם לכן שימש כמפקד גדוד גפן, ומפקד סיירת גבעתי. בנם של שבתאי ויפה. גונן התגייס לסיירת גבעתי בנובמבר 2005 וסיים את המסלול בהצלחה. ב-2008 יצא גונן לקורס קציני חי"ר, ולאחר הקורס מונה למפקד צוות בסיירת גבעתי. ב-27 במאי 2009 נפצע אריאל בתנועת אופנוע, בנסיעה מרמת הגולן לדרום הארץ והתנגש במשאית באזור בנימינה. לאחר מספר שנים של שיקום, בהן כמעט איבד את רגלו הימנית, חזר גונן לשירות בצה"ל. ב-2019 היה אחראי על הכשרת הלוחמים של סיירת גבעתי מסיום האימון המתקדם ועד לסוף המסלול. בשנת 2020 סוכם כי ימונה למפקד סיירת גבעתי, ובשנת 2021 מונה למפקד היחידה. תחת פיקודו ביצעה הסיירת פעולות רבות וביניהן מבצעים משמעותיים בגזרת העיר שכם כנגד כנופיית הטרור "גוב האריות". ב-2023 סיים גונן את תפקידו כמפקד סיירת גבעתי, ומונה למפקד גדוד גפן, תפקיד אותו ביצע במשך שנה, ובמסגרת תפקידו נכנס עם לוחמי הגדוד לרצועת עזה כחלק ממלחמת חרבות ברזל. ב-21 באוגוסט 2024 הועלה גונן לדרגת אל"ם ונכנס לתפקיד מפקד חטיבת שומרון. גונן נשוי ואב לשניים. מדיה וקבצים בנושא אריאל גונן בוויקישיתוף אטילה שומפלבי, "תמיד יהיה טרור, אבל תחושת הביטחון טובה": ריאיון עם מפקד סיירת גבעתי, באתר ynet, 26 ביולי 2022 ישי אלמקייס, ‏מג"ד גפן: "אני לא 'שולח' לוחמים – אני מוביל אותם אחריי", בעיתון מקור ראשון, 18 ביולי 2024 ארנון שוורצמן, ‏אני ניצחתי: המפקד שהתגבר על 11 ניתוחים ברגל ולא מפסיק לרוץ, באתר ‏מאקו‏, 23 במאי 2019 רשימת המפקדים החדשים בצה"ל, באתר צה"ל, 5 בנובמבר 2020 קובי פינקלר, מפקד סיירת גבעתי לערוץ 7: המסר שלנו - לא נאפשר לאף מחבל לבצע פיגוע, באתר ערוץ 7, 28 במאי 2023 בוגר הציונות הדתית ייכנס לתפקידו כמפקד החטיבה המורכבת ביו"ש, באתר כיפה, 21 באוגוסט 2024 ישי אלמקייס, ‏מג"ד גפן: "אני לא 'שולח' לוחמים – אני מוביל אותם אחריי", בעיתון מקור ראשון, 18 ביולי 2024
חסוס חיל מנסאנו

חסוס חיל מָנְסַאנוֹ (בספרדית: Jesús Gil Manzano; נולד ב-4 בפברואר 1984) הוא שופט כדורגל ספרדי השופט בלה ליגה, ליגת הכדורגל הבכירה בספרד. הוא ערך את הופעת הבכורה שלו בלה ליגה ב-25 באוגוסט 2012 במשחק בין מאלגה למיורקה. חיל מנסאנו שפט גם ברבע גמר גביע המלך 2013-14 בין ראסינג סנטנדר לריאל סוסיאדד, שם סירבה ראסינג לשחק לאחר דקה אחת. בעקבות המשחק בין ברצלונה לז'ירונה ב-23 בספטמבר 2018, שהסתיים בתוצאה 2–2, סירב לאו מסי ללחוץ את ידו לאחר המשחק. הוא שפט גם במשחקים בליגות העליונות של מדינות שונות, כגון ב-10 בפברואר 2019, בדרבי של פאוק נגד אולימפיאקוס שנגמר בתוצאה 3–1 לפאוק. פרס ויסנטה אסבדו (פרס המוענק לשופט הטוב ביותר בליגה): 2017/2018 חסוס חיל מנסאנו, באתר Soccerway פרופיל השופט, באתר Transfermarkt MARCA.com, Con el honor no se juega, MARCA Racing Santander match suspended after boycott, The Irish Times Lenglet, expulsado injustamente en el Barça - Girona tras la intervención del VAR, Mundo Deportivo, ‏2018-09-23 La reacción de Messi ‘pasando’ del árbitro Gil Manzano tras el Barça - Girona, Mundo Deportivo, ‏2018-09-23 ΠΑΟΚ - Ολυμπιακός 3-1: Πάρτι τίτλου για τον Δικέφαλο, www.sport24.gr Sport, Jesús Gil Manzano, premio Vicente Acebedo como mejor arbitro de la temporada, www.sport.es, ‏2018-08-04
ממוצע ספיגת שערים

ממוצע ספיגת שערים (GAA) הוא נתון המשמש בהוקי שדה, הוקי קרח, לקרוס, כדורגל וכדורמים שהוא ממוצע השערים שנספגים למשחק על ידי שוער או שוער כללי. (תלוי בספורט). GAA מקביל לממוצע הריצה של מגיש בייסבול (ERA). עבור הוקי קרח, השערים מול סטטיסטיקה ממוצעת הם מספר השערים שהשוער מאפשר לכל 60 דקות במשחק. זה מחושב על ידי לקיחת מספר השערים נגד, מכפילים את זה ב-60 (דקות) ואז מחלקים במספר הדקות ששיחקו. השינוי נמצא בשימוש על ידי ה-NHL מאז 1965 וה-IIHF מאז 1990. כאשר מחשבים את ה-GAA, שערי הארכה וזמן על הקרח נכללים, בעוד ששערים ריקים ושערי דו-קרב חבטות עונשין אינם נכללים. זה בדרך כלל מוצג עם שתי ספרות עשרוניות אחרי הנקודה. לשוערים המובילים בליגת ההוקי הלאומית יש GAA של בערך 1.85-2.10, אם כי המדד של GAA טוב משתנה ככל שסגנונות משחק שונים באים והולכים. עם זאת, לשוערים המובילים בליגת הלקרוס הלאומית יש GAA של כ-10.00, ולשוערים המובילים של איגוד הלקרוס המערבי של 2005 היה GAA של כ-9.00. במיטבם, לשוערי כדורמים עילית של NCAA יש GAA בין 3.00 ל-5.00. מכיוון שהנתון תלוי מאוד בקבוצה המשחקת מול שוער, אחוז ההצלה נחשב בדרך כלל כמדד מדויק יותר למיומנות השוער, במיוחד בהוקי קרח ולקרוס, מכיוון שהוא לוקח בחשבון את מספר החבטות שהשוער התמודד מולם. בכדורגל, מכיוון שזה נחשב לחלק מתפקידו של השוער לאמן מגינים להיות במיקום נכון כדי למנוע בעיטות של יריבים, משתמשים יותר ב-GAA להערכת שוערים מאשר באחוזי הצלה. "NHL 2009-10 Rule Book". National Hockey League. נבדק ב-20 ביולי 2010. {{cite web}}: (עזרה)
ריצ'רד פוטס

ריצ'רד פוטס (באנגלית: Richard Potts‏; 19 ביולי 1753 – 26 בנובמבר 1808) היה פוליטיקאי ומשפטן אמריקאי. פוטס נולד ב-19 ביולי 1753 במרלבורו עילית, פרובינציית מרילנד, והתגורר בה עד שעבר עם משפחתו לאיי ברבדוס בשנת 1757. הוא חזר למרילנד והתיישב בבירת המדינה אנאפוליס ב-1761, שם למד משפטים. הוא החל לעסוק בעריכת דין במחוז פרדריק, מרילנד בשנת 1775. פוטס שימש כחבר בוועדת התצפית של מחוז פרדריק ב-1776 וכעוזר צבאי למושל מרילנד ב-1777. פוטס שימש כפקיד בית המשפט של מחוז פרדריק מ-1777 עד 1778, וכעורך דין של מחוזות פרדריק, מונטגומרי וושינגטון ב-1784. הוא מונה על ידי הנשיא ג'ורג' וושינגטון כפרקליט ארצות הברית עבור מרילנד, וכיהן מ-1789 עד 1791. הוא היה ציר לוועידת מדינת מרילנד משנת 1788, כדי להצביע האם על מרילנד לאשרר את הצעת החוקה של ארצות הברית. פוטס כיהן גם כחבר בקונגרס הקונטיננטלי ב-1781, וכחבר בוועידת מרילנד אשר אשררה את חוקת ארצות הברית ב-1788. מ-1791 עד 1793 ושוב מ-1796 עד 1801, שימש פוטס כשופט ראשי של המעגל השיפוטי החמישי של המדינה. מאוחר יותר הוא מונה לשופט עמית של בית המשפט לערעורים במרילנד, תפקיד בו כיהן מ-1801 עד 1804. הקריירה הפוליטית של פוטס כללה שתי קדנציות בבית הנבחרים של מרילנד מ-1779 עד 1780, ושוב מ-1787 עד 1788. הוא דחה את המועמדות להיבחר לסנאט של מרילנד ב-1787, אך שימש כאלקטור לנשיאות ב-1792. הוא נבחר לסנאט של ארצות הברית כדי למלא את התפקיד הפנוי שנגרם כתוצאה מהתפטרותו של צ'ארלס קארול מקרולטון וכיהן מ-10 בינואר 1793 ועד 24 באוקטובר 1796, אז גם התפטר. פוטס סירב למינוי למזכיר המדינה ב-1795. פוטס נפטר בפרדריק ב-26 בנובמבר 1808, ונקבר בבית הקברות של קהילת כל הקדושים עד לקבורתו מחדש בבית הקברות הר אוליבט בפרדריק. מדיה וקבצים בנושא ריצ'רד פוטס בוויקישיתוף ריצ'רד פוטס, באתר "Find a Grave" (באנגלית) ריצ'רד פוטס, באתר המדריך הביוגרפי של הקונגרס של ארצות הברית (באנגלית)
שוודיה באירוויזיון 1960

שוודיה באירוויזיון 1960 השתתפה עם השיר "Alla andra får varann" (בעברית: "כל האחרים מקבלים אחד את השני"), שבוצע על ידי השוודית סיב מאלמקוויסט. זוהי השתתפותה השלישית של שוודיה בתחרות הזמר של האירוויזיון. השיר והזמרת נבחרו בתחרות מלודיפסטיבלן של אותה שנה. גמר מלודיפסטיבלן 1960, שבו נבחרו השיר והזמרת שייצגו את שוודיה באירוויזיון 1960, נערך בסטוקהולם בהנחייתה של ז'נט פון היידנשטאם (שו') ב-2 בפברואר 1960. ארבעה שירים השתתפו בגמר התחרות. השיר הזוכה נבחר על ידי ארבעה אנשים, שכל אחד מהם בחר את השיר המועדף עליו. ב-29 במרץ 1960, ליל האירוויזיון, שרה מאלמקוויסט שנייה בסדר ההופעות, לפני לוקסמבורג אחרי הממלכה המאוחדת. לבסוף, השיר הגיע למקום העשירי מתוך שלוש עשרה מקומות, וקיבל ארבע נקודות. שוודיה העניקה את הניקוד הגבוה ביותר (4) לבלגיה ולצרפת, שניצחה לבסוף. Results of the Final of London 1960 (באנגלית)
אליפות אירופה באתלטיקה עד גיל 18 2022

אליפות אירופה באתלטיקה עד גיל 18 ה-3 נערכה בירושלים שבישראל, בין ה-4 ל-7 ביולי 2022. 48 מדינות השתתפו באליפות ומספר המשתתפים הכולל (גברים ונשים) היה 957 אתלטים, מתוכם 477 גברים ו-480 נשים. במודגש – המארחת אתר האינטרנט הרשמי של אליפות אירופה באתלטיקה עד גיל 18 2022
ארמין שפיגל

ארמין שפיגל (בהונגרית: Spiegel Ármin; קורנויבורג [Korneuburg] 28 בינואר 1883 – מחנה הריכוז מאוטהאוזן, 27 במרץ 1945) היה רב הונגרי, רב ראשי, מורה דתי. דמות בולטת בחיי התרבות היהודית בהונגריה, לרבות תפקידיו הציבוריים. ארמין שפיגל הוא בנם של ליפוט שפיגל ושל מגדולנה שטרן. הוא השלים את לימודיו בין השנים 1898 לבין 1909 בבית המדרש לרבנים בבודפשט ובפקולטה לאמנויות של אוניברסיטת בודפשט (שמה היום אוניברסיטת אטווש לוראנד). הוא קיבל סמיכה לרבנות ב-1910 וקיבל תואר דוקטור במדעי הרוח. ב-1910 היה הרב של הקהילה היהודית בעיר סרווש, ובשנים 1911 עד 1944 רב ולאחר מכן רב ראשי באסטרגום. הוא היה גם מורה לדת בבית הספר הריאלי העירוני בעיר אסטרגום ובגימנסיה המקומית. ביוני 1944 גורש לאושוויץ, משם נלקח מאוחר יותר למאוטהאוזן. הרב שפיגל היה דמות בולטת בקרב האינטלקטואלים היהודים, היה חבר באגודה הספרותית היהודית-ההונגרית והיה בין עורכי הלקסיקון היהודי ההונגרי. אשתו הייתה גיזלה וכסלר (1888–?), לה נישא ב-1910. התחתן ב-8 ביוני בארז'בטווארוש, בודפשט. בתו היא ליוויה שפיגל, נשואה למיקלוש בלומנטל. נכדתו אגנש בלומנטל (1936–?). הקדמה והקדמה להיגיון של יוסף אבן כספי "צרור הכסף"(בודפשט, 1924) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Emlékhely (ELTE) (אתר הנצחה של אוניברסיטת אטווש לוראנד - ELTE) לקסיקון יהודי הונגרי. 1929. עורך פטר אויווארי. גישה מקוונת "Házasságkötési bejegyzése a Budapest VII. kerületi polgári házassági akv. 791/1883. folyószáma alatt". נבדק ב-2021-01-28.
ללכת

"ללכת" הוא שיר של הזמר הישראלי לירן דנינו. השיר נכתב על ידי מאיר גולדברג יחד עם דנינו והולחן בידי דנינו. הוא עובד והופק בידי אורי אבני ויצא לאור ב-24 במאי 2011 כסינגל השני מתוך אלבום הבכורה של הזמר, "לירן דנינו". השיר נכתב על ידי הפזמונאי מאיר גולדברג יחד עם הזמר הישראלי לירן דנינו. הוא הולחן בידי דנינו, עובד והופק בידי אורי אבני ויצא לאור ב-24 במאי 2011 כסינגל השני מתוך אלבום הבכורה של הזמר, "לירן דנינו". את הווידאו קליפ של השיר ביימו אורי בורג ויוני זוננשיין, הוא הופק על ידי אביב בן שלוש ויצא לאור ב-21 ביוני 2011. במהלך הקליפ נראה דנינו צופה בו ובבת זוגו במספר סיטואציות שונות עם אהובת ליבו. את פזמון השיר שר דנינו תוך שהוא נראה הולך אחורה בהשראת הקליפ "The Scientist" של קולדפליי, למען צילום חלק זה נדרש דנינו לשיר את השיר מהסוף להתחלה. הקליפ צולם בתחילת מאי 2011 בשכונת נווה צדק בתל אביב ובחוף הים שבהרצליה, על ידי קבוצת חיילים מיחידת ההסרטה של דובר צה"ל, שעשו זאת בהתנדבות. אסף נבו מ"מאקו" כינה את השיר בתור "גאוות האלבום". אסף נבו, ‏מילים ולחן: לירן דנינו, באתר ‏מאקו‏, 24 במאי 2011 הפקה עצמית‏, לירן דנינו - "ללכת", באתר וואלה, 24 במאי 2011 לירן דנינו - ללכת - הקליפ הרשמי!, סרטון בערוץ "Mobile1Music", באתר יוטיוב (אורך: 03:31) אסף נבו, ‏לירן דנינו עושה רוורס, באתר ‏מאקו‏, 22 ביוני 2011 Liran Danino Interview לירן דנינו שר הפוך בשידור, סרטון בערוץ "LiranDanino1", באתר יוטיוב (אורך: 08:19) אסף נבו, ‏דנינולד, באתר ‏מאקו‏, 24 בפברואר 2012 המצעד השבועי של רשת ג' מתאריך 28 ביולי 2011, באתר פזמונט תשע"א – המצעד השנתי של רשת גימל, באתר פזמונט המצעד השנתי הישראלי תשע"א, באתר גלגלצ
איסי פאלאסון

איסאק "איסי" פאלאסון קמאצ'ו (בספרדית: Isaac "Isi" Palazón Camacho; נולד ב-27 בדצמבר 1994) הוא כדורגלן ספרדי המשחק בעמדת הקיצוני הימני בראיו ואיקאנו מהלה ליגה. לאיסי מעל 160 הופעות במדי ראיו ואיקאנו. פאלאסון נולד בסייסה, מורסיה, וערך את הופעת הבכורה הבוגרת שלו בקבוצת הכדורגל של סייסה בגיל 15 בלבד, לאחר תקופה קצרה באקדמיה של ריאל מדריד. לאחר מכן עבר לוויאריאל, והגיע לויאריאל ג' לפני ששוחרר ב-2013. לאחר מכן חזר למועדון הראשון שלו סייסה. בשנת 2014 הצטרף פאלאסון לריאל מורסיה והוצב בתחילה בקבוצת המילואים בליגת הספרדית הרביעית. ב-18 בדצמבר של אותה שנה, הוא חתם על לחוזה חדש לשלוש שנים במועדון, וקודם באופן סופי לסגל הראשי בסגונדה דיוויסיון ב' בשנה שלאחר מכן. ב-18 באוגוסט 2017, עבר פאלאסון לקבוצת הליגה השלישית פונפרדינה, לאחר שסיים את חוזהו בריאל מורסיה. הוא תרם עם שמונה שערים ב-40 הופעות במהלך עונת 2018/19, כאשר קבוצתו חזרה לליגה השנייה לאחר היעדרות של שלוש שנים. פאלאסון ערך את הופעת הבכורה המקצועית שלו ב-18 באוגוסט 2019, בהפסד 3–1 בחוץ נגד קדיס. הוא כבש את השער הראשון שלו במסגרת מקצוענית ב-26 באוקטובר, בהפסד 3–1 בחוץ לראיו ואיקאנו. ב-23 בינואר 2020, פאלאסון חתם על חוזה לשלוש וחצי שנים בראיו ואיקאנו, גם היא מהליגה השנייה. במהלך השנים שלו בראיו הפך לאחד השחקנים בחשובים ביותר בקבוצה ולאחד הגורמים לעלייתה ללה ליגה. איסי פאלאסון, ברשת החברתית אקס (טוויטר) איסי פאלאסון, ברשת החברתית אינסטגרם איסי פאלאסון, באתר Transfermarkt איסי פאלאסון, באתר Soccerway איסי פאלאסון, באתר BDFutbol איסי פאלאסון, באתר FootballDatabase.eu PPLL, «Con 19 años sientes que todo se cae. Toca empezar de nuevo», La Verdad, ‏2014-02-03 Noticias, www.sdponferradina.com El Cádiz remonta a base de golazos, Marca.com, ‏2019-08-18 Oficial: Isi ficha por el Rayo Vallecano, Marca.com, ‏2020-01-23
משה דנינו

משה דנינו הוא שחקן כדורסל כיסאות גלגלים שייצג את ישראל במשחקים הפאראלימפיים טורונטו (1976). דנינו גדל בנווה שאנן (חיפה) והיה פקיד הנהלת חשבונות בעיריית חיפה. היה חבר נבחרת הכדורסל של איל"ן בחיפה. התחרה בכדורסל במשחקי סטוק מנדוויל בשנת 1974. במשחקים הפארלאימפיים בטורונטו (1976) היה חבר נבחרת הכדורסל שזכתה במדליית כסף. אורי פז, גביע על גלגלים, על המשמר, 6 במאי 1977 אברהם תשובה, נכים - לוד ונתניה עדיין ראשונות, חדשות, 29 בינואר 1989 בתחרויות ספורט הנכים באנגליה, מעריב, 28 ביולי 1974
ראטומיר טוורדיץ'

ראטומיר "ראטו" טוורדיץ' (בקרואטית: Ratomir "Rato" Tvrdić;‏ 14 בספטמבר 1943 – 20 באוגוסט 2024) היה כדורסלן קרואטי ששיחק בעמדת הקלע ביוגופלסטיקה ספליט. טוורדיץ' שיחק ביוגופלסטיקה ספליט היוגוסלבית בין השנים 1960 ל-1977, וזכה במדיה בשתי אליפויות הליגה היוגוסלבית בכדורסל (1971 ו-1977), שלושה גביעים יוגוסלביים (1972, 1974 ו-1977) ושני גביעי קוראץ' (1976 ו-1977). הוא גם הוביל את הקבוצה לגמר גביע אירופה לאלופות בכדורסל ב-1972 ולגמר גביע מחזיקות גביע ב-1973. ב-1977 הוא זכה עם ספליט בכתר המשולש הקטן: זכייה באליפות, גביע וגביע קוראץ'. טוורדיץ' ערך 138 הופעות במדי נבחרת יוגוסלביה בכדורסל, הראשונה שבהן ב-2 בדצמבר 1965. עם הנבחרת הוא זכה פעמיים באליפות אירופה בכדורסל (1973 ו-1975) ופעם אחת באליפות העולם בכדורסל (1970), והגיע לגמר היורובאסקט ב-1969 ולגמר המונדובאסקט ב-1967 ו-1974. בנוסף הוא זכה עימה בטורניר הכדורסל במשחקי הים התיכון 1967. טוורדיץ' היה קפטן הנבחרת בטורניר הכדורסל באולימפיאדת מינכן (1972), בו סיימה במקום החמישי. הוא הופיע במדיה גם באליפות אירופה בכדורסל 1967. לאחר התפרקות יוגוסלביה מונה טוורדיץ' למנהל ספורטיבי בספליט, ונחשב לאחראי על החתמתו של ניקולה וויצ'יץ' בקבוצה. לו ולאשתו זורנה שני ילדים: הבן ירו והבת גוראנה, הנשואה לשחקן נבחרת קרואטיה בכדורסל בעבר ז'אן טבק. נפטר ב-20 באוגוסט 2024, בגיל 80. פרופיל אולימפי, באתר olympedia.org פרופיל, באתר eurobasket פרופיל, באתר פיב"א רפאל נאה, "אני מגיע לאימפריה", באתר "ידיעות אחרונות", 17 בנובמבר 2015 דובי פיק, ‏החבר של ניקולה וויצ'יץ': הכירו את ז'אן טבק, באתר ONE‏, 16 בנובמבר 2015 In memoriam: Ratomir Tvrdić (1943-2024), הליגה האדריאטית, ‏20 באוגוסט 2024
ארט לינסון

ארט לינסון (באנגלית: Art Linson; נולד ב-1942) הוא מפיק, תסריטאי וסופר אמריקאי. ארט לינסון הפיק סרטים בכל עשור מאז שנות השבעים, כולל "מועדון קרב", "היט", "הבלתי משוחדים", "נעורים בקצב מהיר", "עד קצה העולם" ו"מלווין והווארד". לינסון היה מפיק בפועל בסדרת הטלוויזיה ילדי האנרכיה, וכן בסדרה "ילוסטון" בכיכובו של קווין קוסטנר. "ילוסטון" עלתה לראשונה ב-20 ביוני 2018 בערוץ פרמאונט והפכה לסדרה המתוסרטת הפופולרית ביותר בטלוויזיה. לינסון שימש כמפיק בפועל גם בסדרות הטלוויזיה "1883" ו-"1923". הוא מחברם של שני ספרים: "A Pound of Flesh: Perilous Tales of How to Produce Movies in Hollywood" שיצא לאור בשנת 1998, ו-"What Just Happened?: Bitter Hollywood Tales from the Front Line", שהפך לסרט קולנוע בכיכובו של רוברט דה נירו ובבימויו של בארי לוינסון. ארט לינסון, במסד הנתונים הקולנועיים IMDb (באנגלית) ארט לינסון, באתר AllMovie (באנגלית) ארט לינסון, במסד הנתונים הקולנועיים KinoPoisk (ברוסית) ארט לינסון, באתר Discogs (באנגלית) "Art Linson". The New York Times. אורכב מ-המקור ב-2008-05-25. נבדק ב-20 ביוני 2021. {{cite web}}: (עזרה)
Maps.me

Maps.me היא אפליקציה לנייד עבור אנדרואיד, iOS ו־BlackBerry OS אשר מספקת מפות ושירותי ניווט לא מקוונים המתבססים על נתונים מ-OpenStreetMap, ועל כן היא שימושית במיוחד עבור מטיילים ומשתמשים המעוניינים לנווט באזורים עם גישה מוגבלת לאינטרנט. האפליקציה נקראה בעבר MapsWithMe. האפליקציה נוצרה במקור על ידי חברת הסטארט-אפ השווייצרית MapsWithMe אשר לה מחלקת פיתוח בבלארוס, והפכה זמינה לציבור לראשונה בשנת 2011. החברה נרכשה ב-2014 על ידי חברת הטכנולוגיה הרוסית Mail.Ru. Group. בשנת 2015, האפליקציה הפכה לאלפיקציית קוד פתוח, המאפשרת למפתחים ולתורמים להציע שינויים לקוד המקור של האפליקציה. בשנת 2020, האפליקציה נמכרה לחברת Daegu Limited‏ אשר שינתה את ממשק המשתמש ואת התוכן של האפליקציה. OpenStreetMap Google Maps Waze מדיה וקבצים בנושא Maps.me בוויקישיתוף אתר האינטרנט הרשמי של Maps.me Maps.me, ברשת החברתית פייסבוק Maps.me, ברשת החברתית אקס (טוויטר) Lunden, Ingrid (2014-11-13). "Mail.ru Buys Maps.Me To Integrate Crowdsourced Maps Into Its My.com App Portal". TechCrunch (באנגלית אמריקאית). נבדק ב-2022-09-26. "MAPS.ME source code". GitHub. 9 בדצמבר 2021. {{cite web}}: (עזרה) "Mail.ru Group sells MAPS.ME". נבדק ב-2020-12-20.
אנדראה קימי אנטונלי

אנדראה קימי אנטונלי (באיטלקית: Andrea Kimi Antonelli; נולד ב-25 באוגוסט 2006) הוא נהג מרוצים איטלקי המתחרה באליפות הפורמולה 2 עבור קבוצת פראמה. אנטונלי הוא חבר באקדמיית הנהגים של קבוצת מרצדס מאז שנת 2019 ומיועד להתחרות בקבוצה החל מעונת 2025. אנטונלי החל להתחרות בקארטינג בגיל שבע וזכה להצלחה רבה. בשנים 2020 ו-2021 זכה פעמיים ברציפות באליפות אירופה בקארטינג. בספטמבר 2021, שלושה שבועות אחרי שמלאו לו 15 שנים, החל להתחרות באליפות פורמולה 4 האיטלקית עבור קבוצת פראמה. את הבכורה ערך ברד בול רינג וצבר 4 נקודות במהלך סוף השבוע. בסבב הבא, שהתקיים במוג'לו, צבר 2 נקודות נוספות. בסבב האחרון של העונה סיים על הפודיום בשלושת המרוצים, כשסיים במקום השני ופעמיים במקום השלישי. בסיום העונה דורג במקום העשירי עם 54 נקודות. בעונת 2022 המשיך להתחרות עבור פראמה באליפות. בסבב המרוצים הראשון שהתקיים באימולה צבר רק נקודה אחת. החל מהסבב השני החלה הדומיננטיות של אנטונלי, שניצח 13 מ-18 מרוצים עד לסיום עונה וזכה באליפות בפער של יותר מ-100 נקודות מהמקום השני. במקביל לאליפות האיטלקית, התחרה גם באליפות פורמולה 4 הגרמנית, ניצח 9 מרוצים וזכה באליפות. אנטונלי היה חלק מהנבחרת האיטלקית למשחקי הספורט המוטורי שהתקיימו במרסיי וניצח בקטגוריית הפורמולה 4. בשנת 2023 זכה באליפות פורמולה רג'יונל המזרח התיכון ובאליפות האירופאית. בעקבות ההצלחות הרבות הוחלט לקדם אותו ישירות לאליפות הפורמולה 2, למרות שלא התחרה בקטגוריה הפורמולה 3. בשנת 2019 החתימה קבוצת מרצדס את אנטונלי וצירפה אותו לתוכנית פיתוח הנהגים שלה. באפריל 2024 הוא ערך נסיעה ראשונה במכונית פורמולה 1 במבחן פרטי שארגנה הקבוצה במסלול רד בול רינג. שבועיים לאחר מכן ערך מבחן נוסף בו השלים 500 ק"מ של נהיגה במסלול אימולה. באוגוסט 2024 השתתף לראשונה באימון הראשון שקדם לגרנד פרי איטליה, אך לאחר 10 דקות התרסק עם המכונית וגרם להוצאת דגל אדום. למחרת הוכרז רשמית כמחליף של לואיס המילטון בקבוצה החל מעונת 2025. מדיה וקבצים בנושא אנדראה קימי אנטונלי בוויקישיתוף אנדראה קימי אנטונלי, ברשת החברתית פייסבוק אנדראה קימי אנטונלי, ברשת החברתית אינסטגרם אנדראה קימי אנטונלי, באתר DriverDB לנהגי מרוצים FIA Karting - Two European Champions Crowned After Magnificent Victories, FIA.com, 25 July 2021 Who Is New Prema Recruit and Mercedes Junior Andrea Kimi Antonelli?, Feeder Series, 30 August 2021 Antonelli completes Mugello hat-trick to finish F4 season in style, Formula Scout, 23 October 2022 Mercedes F1 junior Antonelli wins first car racing title in ADAC F4, Formula Scout, 15 October 2022 F4 dominator Antonelli on FRECA move: ‘F3 is a bit early for me’, Feeder Series, 2 November 2022 Antonelli takes FRegional Middle East title despite penaltyפ, Formula Scout, 19 February 2023 Antonelli clinches FREC title in style with dominant victory at Zandvoort, Formula Scout, 15 October 2023 Andrea Kimi Antonelli promoted to Formula 2 with PREMA Racing for 2024, FiaFormula2.com, 23 October 2023 Who is Kimi Antonelli - the teenage star succeeding Hamilton?, RacingNews365.com, 31 August 2024 Antonelli impresses Mercedes during test days in Imola, GPBlog.com, 2 May 2024 Drama at Monza as Antonelli crashes out of F1 practice debut with Mercedes, Formula1.com, 30 August 2024 Antonelli confirmed as Hamilton’s replacement with Mercedes looking ahead to ‘next chapter’, Formula1.com, 31 August 2024
Telos

Telos הוא אלבום האולפן השלישי של הדי ג'יי והמפיק מוזיקלי הרוסי-גרמני זד. הוא יצא לאור ב-30 באוגוסט 2024, בהוצאת חברת התקליטים אינטרסקופ רקורדס. בסרטון סיכום משנת 2023 שהועלה לאינסטגרם, זד הכריז שהוא עובד על אלבום חדש, וכינה את הפרויקט "האלבום האמיתי והאישי ביותר שלי". במאי 2024, במהלך הופעה בפסטיבל המוזיקה EDC בלאס וגאס, זד הכריז על תאריך יציאת האלבום באמצעות כתיבה באוויר. שם האלבום ועטיפתו נחשפו בפוסט באינסטגרם שהועלה זמן קצר לאחר פסטיבל EDC. ב-21 ביוני 2024, יצא הסינגל המוביל מתוך האלבום "Out of Time", בהשתתפות בי מילר. שבועיים לאחר מכן, זד הכריז על שותפות עם 5 Gum להפקת מופע חד-פעמי בלעדי בניו יורק. המופע כלל שירים שטרם נשמעו מהאלבום. המעריצים הוזמנו להתחרות על הכרטיסים החינמיים לאירוע על ידי השתתפות במשימה מסוימת, עם רמזים שפורסמו על ידי זד וחשבונות המדיה החברתית של 5 Gum בכל יום עד לאירוע המתוכנן ב-22 באוגוסט. רק 25 האנשים הראשונים שביקרו בבודגה לקראת המופע קיבלו כרטיסים חינם. הסינגל השני מתוך האלבום, "Lucky" ביחד עם רמי וולף, יצא לאור ב-9 באוגוסט 2024. מידע על האלבום Telos באתר MusicBrainz מידע על האלבום Telos באתר AllMusic האלבום Telos באתר Discogs האלבום Telos באתר ספוטיפיי האלבום Telos באתר אפל מיוזיק האלבום Telos באתר יוטיוב Heffler, Jason (2024-05-20). "Zedd Announces Release Date of First Album in 9 Years, "Telos"". EDM.com (באנגלית). ארכיון מ-2024-05-21. נבדק ב-2024-08-10. Hernandez, Victoria. "Zedd continues sports journey with Final Four performance, speaks on new album promised in 2024". USA TODAY (באנגלית אמריקאית). ארכיון מ-2024-08-10. נבדק ב-2024-08-10. Boyd, Marissa (2024-05-21). "Zedd's Third Album, 'Telos,' Is Finally On the Horizon". edmidentity.com (באנגלית אמריקאית). ארכיון מ-2024-08-10. נבדק ב-2024-08-10. "Zedd Shares Dreamy New Single "Out Of Time" Featuring Bea Miller -". mxdwn Music (באנגלית אמריקאית). 2024-06-22. ארכיון מ-2024-08-19. נבדק ב-2024-08-10. Rahmanan, Anna (7 באוגוסט 2024). "Zedd is performing a free secret concert inside a NYC bodega". Time Out. {{cite web}}: (עזרה) Dresdale, Andrea (2024-08-06). "Zedd to play free rave in NYC bodega". Q92nepa.com (באנגלית). ארכיון מ-2024-08-11. נבדק ב-2024-08-11. Paul, Larisha (2024-08-09). "Zedd and Remi Wolf Search for Silver Linings on New Single 'Lucky'". Rolling Stone (באנגלית אמריקאית). ארכיון מ-2024-08-09. נבדק ב-2024-08-10. Sharpe, Josh. "Zedd Releases New Single 'Lucky' Featuring Remi Wolf". BroadwayWorld.com (באנגלית). ארכיון מ-2024-08-10. נבדק ב-2024-08-10. Release formats for Telos on August 8, 2024: "Telos". Apple Music (US). 8 באוגוסט 2024. נבדק ב-8 באוגוסט 2024. {{cite web}}: (עזרה)
תנועת האמנות הקונקרטית (MAC)

תנועת האמנות הקונקרטית (MAC, MAC (Movimento per l'arte concreta)), שהוקמה במילאנו בשנת 1948 על ידי ג'ילו דורפלה, ג'יאני מונאט, ברונו מונארי ואטנסיו סולדאטי, הייתה אחת התנועות הראשונות שפירשו בצורה שיטתית את הצורך לפתח שפה אמנותית שיכולה לתרגם את התובנות של האמנים לתמונות קונקרטיות. שפה זו "קונקרטית" התבטאה דרך משחקים טהורים של צורה וצבע, אשר הבליטו את הקצב ואת האינטראקציות הצורניות, מבלי לכלול הפניות ציוריות או משמעות סימבולית. התנועה פעלה עד לשנת 1959. ה-MAC זכתה לתמיכתו של קבוצת אמנים רחבה, כולל לוצ'ו פונטנה, לואיג'י ורונזי, מאריו ניגרו, קרלה אקרדי, פיירו דוראזיו, אכיליה פרילי ורבים אחרים. מטרת התנועה הייתה ליצור יצירות שהיו אוטונומיות ביחס למציאות החיצונית, תוך התמקדות באלמנטים חזותיים חיוניים וביכולתם להעביר רגשות דרך האסתטיקה הטהורה. מדיה וקבצים בנושא תנועת האמנות הקונקרטית בוויקישיתוף תיאור התנועה